16. ΑΠΟΦΑΣΗ ΥΠΟΥΡΓΩΝ    ΕΘΝΙΚΗΣ ΟΙΚΟΝΟΜΙΑΣ, ΕΜΠΟΡΙΚΗΣ ΝΑΥΤΙΛΙΑΣ, ΕΜΠΟΡΙΟΥ  ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Α1-410 της 11/22 Απρ. 1994 (ΦΕΚ Β΄ 309) Λήψη Μέτρων Εφαρμογής Κοινοτικών Κανονισμών-Συνδρομή Κοινοτικών Υπαλλήλων. Έχοντας υπόψη: 1.Τις διατάξεις του άρθρ. 29Α του Νόμ. 1588/85 «Κυβέρνηση και Κυβερνητικά Όργανα» (ΦΕΚ 137/Α/26.6.85), όπως ισχύει. 2.Τις διατάξεις του Π.Δ. 397/88 «Οργανισμός του Υπουργείου Εμπορίου» (ΦΕΚ 185/Α/25.8.88), όπως ισχύει. 3.Το Π.Δ. 553/85 «Καθορισμός της Δ/νσης Προστασίας του Ανταγωνισμού του Υπουργείου Εμπορίου ως Εθνικής Αρχής Ανταγωνισμού σε εκτέλεση του άρθρ. 89 της Συνθήκης της Ρώμης κ.λπ. (ΦΕΚ 197/Α/21.11.85). 4.Τις διατάξεις του άρθρ. 1 παρ. 1, 2 και 3 του Νόμ. 1338/83 (Α΄ 34) όπως τροποποιήθηκε από το άρθρ. 6 του Νόμ. 1440/1984 (Α΄ 70). 5.Τις διατάξεις των παρ. 1 και 2 του άρθρ. 14 του Νόμ. 1934/91 «Τροποποίηση της νομοθεσίας περί ανταγωνισμού και άλλες διατάξεις» (ΦΕΚ 31/Α/8.3.91), αποφασίζουμε: 1.Η Δ/νση Έρευνας Αγοράς-Ανταγωνισμού του Υπουργείου Εμπορίου ως Εθνική Αρχή Ανταγωνισμού, ορίζεται αρμόδια για τη συνεργασία με τις αρχές ανταγωνισμού της Επιτροπής της Ευρωπαϊκής Ένωσης και την παροχή στα εντεταλμένα όργανα αυτής, της απαραίτητης συνδρομής για την πραγματοποίηση των ελέγχων όπως προβλέπονται από τα άρθρ. 15, 16, 17 και 18 του Κανονισμού 4056/86 «περί του καθορισμού του τρόπου εφαρμογής των άρθρ. 85 και 86 της Συνθήκης στις θαλάσσιες μεταφορές» (ΕΕ αριθ. L378 της 31.12.86 σελ. 4), τα άρθρ. 8, 9, 10 και 11 του Κανονισμού 3975/87 περί του καθορισμού των λεπτομερειών εφαρμογής των κανόνων ανταγωνισμού που ισχύουν για τις επιχειρήσεις στον τομέα των αεροπορικών μεταφορών» (ΕΕ αριθ. L374 της 31.12.87, σελ. 1), και τα άρθρ. 11, 12 και 13 του Κανονισμού 4064/89 «σχετικά με τον έλεγχο των συγκεντρώσεων μεταξύ επιχειρήσεων» (ΕΕ αριθ. L395 της 30.12.89, σ. 1). 2.Σε περίπτωση που επιχείρηση η οποία έχει την έδρα της ή ασκεί τη δραστηριότητα στην Ελλάδα αρνείται να δεχθεί τον έλεγχο που προβλέπεται από τα άρθρ. 17 και 18 του Κανονισμού 4056/86, 10 και 11 του Κανονισμού 3975/87, και 12 και 13 του Κανονισμού 4064/89 του Συμβουλίου ΕΟΚ, η Διεύθυνση Έρευνας Αγοράς-Ανταγωνισμού του Υπουργείου Εμπορίου ενεργώντας αυτεπάγγελτα ή μετά σχετικό αίτημα των εντεταλμένων για τον  11.Δ.ε.15 Προστασία ελεύθερου ανταγωνισμού Προστασία ελεύθερου ανταγωνισμού 11.Δ.ε.16-17 έλεγχο από την Επιτροπή της Ευρωπαϊκής Ένωσης οργάνων, μεριμνά για την εν γένει ομαλή διεξαγωγή του ελέγχου ιδία δια της παροχής της απαραίτητης συνδρομής, εφαρμοζομένων στην προκειμένη περίπτωση των διατάξεων του άρθρ. 26 του Νόμ. 703/77 όπως αυτός τροποποιήθηκε από τους Νόμ. 1934/91 και 2000/91. 3.Η παρούσα απόφαση δεν προκαλεί δαπάνη για το Δημόσιο. 